Cuneiform Tablet BIN 4 42
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur ù i-ku-pí-a-šur qí-bi-ma um-ma sà-ba-sí-a-ma ma-ṣa-ar-tám pí-té-a-ma ṭup-pí bi-ri-a-ma 1 ṭup-pá-am ša 10 ma-na KÙ.BABBAR ša ḫu-bu-ul a-lá-bi-im šé-li-a-ma i-nu-mì i-ku-pí-a DUMU a-lá-bi-im i-lá-kà-ni kà-li-ma-šu-ma lá i-na-pu-uš iš-tù li-mì-im ṣí-lu-lu a-na ša-na-at i-pu-uš ṭup-pá-am ša ší-bi-a ḫa-ar-ma-am IGI i-ku-pí-a-šur ù ḫa-nu-nu ú-kà-li-im-šu a-pu-tum ṣa-áb-ta-šu lá i-na-pu-uš ki-ma KÙ.BABBAR ta-ra-kà-ṣa-ni ep-ša ṭup-pá-am ša 4 ma-na KÙ.BABBAR ša a-šur-ták-lá-ku DUMU šu-{d}EN.LÍL a-na a-bi₄-ni ḫa-bu-lu šé-li-a-ma IGI 2-šé-na me-er-e a-šur-ták-lá-ku kà-li-ma-ma šu-ma ṭup-pá-a-am ša ku-nu-uk a-bi₄-a ša ša-ba-e ú-kà-lu-mu-ku-nu ṭup-pá-am li-qé-a-ma ṭup-pá-šu-nu dí-na-šu-nu-tí a-ba-ú-a be-lu-ú-a a-tù-nu iḫ-da-ma a-wa-tí-a iš-tí PUZUR₄.IŠTAR ga-mì-ra-ma té-er-ta-ak-nu li-ba-al-ki-tám ù iš-tí DUMU qar-wi-a a-wa-tí-a ga-me-er i-na 12 ma-na KÙ.BABBAR ša a-na a-bi-šu a-ḫi-ib-lu 3 ITU.KAM i-li-ik-ma KÙ.GI ša 5 ma-na KÙ.BABBAR a-dí-šu-um a-dí KÙ.GI 0.66666 ma-na ša ḫu-bu-ul zu-pá a ḫu-bu-li-a ṭá-ḫu-ú-ma kà-lá KÙ.GI ša {d}IŠKUR a-ta a šu-mì-a ta-pu-lu a-ma-kam kà-ra-am mu-ḫu-ur-ma ṭup-pá-am li-qé-a-am ša i qá-tí zu-pá ma-ma-na il₅-qé i sú-ḫu-pì-im ša {d}IŠKUR i-lá-qé-ú ù ša-ni-am ú ṭup-pá-am ša kà-ri-im li-qé-a-am ša i mì-ma i-šu-ú a-na KÙ.GI ša a-ta ta-al-ta-áp-tù i sú-ḫu-pì-im ta